Aserbaidschan

Aserbaidschan (aserbaidschanisch Azərbaycan) is a Binnenstod in Vorderasien, wo zwischn am Kaspischn Meea und am Kaukasus ligt. As heidige Stodsgebiet is so grouß wia da neadliche Teil vo da historischn Region Aserbaidschan, da siadliche Teil davo ligt am Iran. Aserbaidschan grenzt am Noadn an Russland (Dagestan), am Noadwestn an Georgien, am Sian an Iran und am Westn an Armenien sowia – iba d Exklavn Nachitschewan – a d Diakei. D Exklavn und audonome Republik Nachitschewan is vo am armenischn Gebietsstroaf vom aserbaidschanischn Kernland trennd. Nachitschewan grenzt am Westn a Diakei, am Sian an Iran und am Ostn an Armenien. D Hauptstod vo Aserbaidschan is Baku (aserbaidschanisch Bakı), a wichtige Hafnstod am Kaspischn Meer. D Fläch vom Lands is 86.600 Quadratkilomeda grouß. Eadkunde Log Ling duad Aserbaidschan am Kaukasus und grenzn duads an Russland (Dagestan), Georgien, Armenien und an Iran. A da Autonomen Republik Nachitschewan, de wos a Exklavn is, hod Aserbaidschan a ejf Kilomeda lange Grenz mid da Diakei. D Republik Aserbaidschan ligt bei 44 bis 52 Grod vo da estlichn Läng her und bei 38 bis 42 Grod vo da neadlichn Brean. Landschaft Aserbaidschan hod a Flächn vo 86.600 Quadratkilomeda, 5.500 davo is d Autonome Republik Nachitschewan. Um de 20 Brozent vom Staatsgebiet hand seit am Afang vo de 1990a-Jea vo de Einheitn vo de Karabach-Armenier bsetzt, davo Bergkarabach und seine Vabindungswegal noch Armenien. As Land is zu 50 Brozent vo Ockaland bedeckt, zu 11,5 Brozent vo Woid und zu 1,6 Brozent vo Wossa. Viecha Eba 18.000 Viechaoatn gibts do, davo 102 Seigetiere, wia zum Beispui Bären, Wejf, Wuidseie, Hirsch, Gazejn, Schakale, Luchse, Leopardn und Hyänen, obara Reptilien und Nagetiere. D Spinnenfauna vo Aserbaidschan is guad undasuacht, bis iaz hod ma nämle um de 690 Oatn scha nochweisn kinna. Bvejkarung D Republik Aserbaidschan hod 9.165.000 Eihwohna (Stand Juli 2011). 53,1 Brozent vo da Bvejkarung wohnand a da Stod. As Wachstum vo da Bvejkarung hod 2010 1,3 Brozent bedrong. 23 Brozent vo da Bvejkarung hand unda 14 Jea oid. 95 Brozent vo da Bvejkarung vostengand se ois Aserbaidschaner. Da Rest (5 Prozent) hand Talyschen, Russen, Ukrainer, Kurden, Awaren, Mescheten, Tataren, Türken, Armenier (in Bergkarabach), Georgier, Lesgier und Kaukasiendeutsche. Vawoidung Aserbaidschan gliadad se in: 59 Rayons (Rayonlar; Rayon – Singular), 1 Autonome Republik (Muxtar Respublika), 11 Städt (Şəhərlər; Şəhər – Singular): Rayons Autonome Republik D Autonome Republik Nachitschewan gliadad se in sim Rayons und oa Stod: Babək Julfa Kəngərli (Qıvraq) Naxçıvan şəhəri Ordubad Sədərək (Heydərabad) Şahbuz Şərur Städ D grässtn Städ hand (Stand 1. Jenna 2005): Baku 2.045.815 Eihwohna, Gəncə 303.268 Eihwohna, Sumqayıt 265.150 Eihwohna, Mingəçevir 95.453 Eihwohna, Qaraçuxur 72.989 Eihwohna und Şirvan (bis 2008 Əli Bayramlı) 70.220 Eihwohna. Schau a o: Listn vo de Städte in Aserbaidschan Lidaradua The European Aserbaijan Society: "Aserbaidschan: 100 Fragen und Antworten". NIMA-Verlag, Deutsche Ausgabe, 2010. ISBN 3-937687-50-5 Ingrid Pfluger-Schindlbeck: Aserbaidschan Land des Feuers. Geschichte und Kultur im Kaukasus. Reimer Verlag Berlin, 2008. ISBN 3-496-02820-3. Jurriaann Cooimann (Herausgeber): Culture Scapes Aserbaidschan. Kultur, Geschichte und Politik zwischen Kaukasus und Kaspischem Meer. Christoph Merian Verlag Zürich, 2009. ISBN 3-85616-488-X. Philine von Oppeln, Gerald Hübner: Aserbaidschan. Unterwegs im Land der Feuer. Trescher Verlag Berlin, Jenna 2009. ISBN 3-89794-124-4. Länderanalyse Aserbaidshan. Friedrich-Ebert-Stiftung, Bonn 1992. Cəmil Həsənov: Azərbaycan beynəlxalq münasibətlər sistemində 1918-1920-ci illər. (Aserbaidschanisch: Aserbaidschan im System der internationalen Beziehungen 1918–1920) Baku 1993. Nesibzade, Nesib: Azerbaycan demokratik respublikasi. Meqaleler ve senedler. (Aserbaidschanisch: Aserbaidschanische Demokratische Republik. Artikel und Dokumente) Baku 1990. Beleg Im Netz Länderinformationen des Auswärtigen Amtes zu Aserbaidschan Caucaz.com, Online-Wochenschrift über den Süd-Kaukasus EU-ASIEN.DE Bilder, Daten & Fakten zu Aserbaidschan Informationen über Geografie, Bevölkerung und Flora und Fauna Aserbaidschans Azerbaijan News (englisch) Azerbaijan International Magazine Statistikbehörde Aserbaidschan (englisch)